José Saramago
José Saramago José Saramago di sala 2008an de Şanenav Biguhêre - Kodê biguhêre - Wîkîdaneyê biguhêre José Saramago (16ê çiriya paşîn a 1922an li Azinhaga, Portûgal - 18ê hezîrana 2010 li bajarê Tíasê, Las Palmas, Spanya) nivîskar, dramatîker û helbestvanekî Portûgalî ye û sala 1998î de guncavê Xelata Nobelê ya wêjeyê hatiye dîtin. Di malbateke xizan de hatiye jiyanê. Di gelek kar û kargehan de bo jiyana xwe bidomîne xebitiye. Ji ber sedemên aborî dibistana xwe jî nebiriye serî. Di hêj zaroktiya xwe de dest bi nivîsandinê kiriye. Piştî sala 1976î êdî bi giranî xwe daye pirtûkên xwe. Ew mirovekî ateîst û komûnîst e û carekê ji ber ku di pirtûkên xwe de li dijî dêrê û sazûmaniya Ewropa derdiket ji aliyê Vatîkanê ve giliyê wê hatiye kirin. Hinek rexneger wî wekî pessîmîstek destnîşan dikin lê mirov di pirtûkên wî de gelek elementên baweriyê û mirovahiyê dibîne. Di nava refên Partiya Komûnîst a Portûgalê de têkoşiyaye. José Saramago di 18ê hezîrana 2010an de li bajarê Tíasê, Las Palmas, Spanya çû dilovaniya xwe.